NORAKSTS

|  |  |
| --- | --- |
| 26.04.2018. | Nr.6/12 |

**ILGTERMIŅA AIZŅĒMUMA ŅEMŠANA ERAF LĪDZFINANSĒTĀ PROJEKTA “NOZĪMĪGA KULTŪRVĒSTURISKĀ MANTOJUMA SAGLABĀŠANA UN ATTĪSTĪBA KULTŪRAS TŪRISMA PIEDĀVĀJUMA PILNVEIDOŠANAI ZEMGALES REĢIONĀ” ĪSTENOŠANAI**

(ziņo I.Škutāne)

**Atklāti balsojot: PAR – 14** (A.Eihvalds, I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **1** (L.Zīverts),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2018.gadam” 14.panta pirmo daļu un Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu Eiropas Reģionālās attīstības fonda līdzfinansētā projekta “Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” īstenošanai 2 905 400 *euro* (divi miljoni deviņi simti pieci tūkstoši četri simti *euro*) apmērā uz 30 gadiem, sadalot attiecīgi pa gadiem:
   1. 2018.gadā – 443 700 *euro* (četri simti četrdesmit trīs tūkstoši septiņi simti *euro*);
   2. 2019.gadā – 1 578 100 *euro* (viens miljons pieci simti septiņdesmit astoņi tūkstoši viens simts *euro*);
   3. 2020.gadā – 883 600 *euro* (astoņi simti astoņdesmit trīs tūkstoši seši simti *euro*).
2. Aizņēmuma pamatsummas atmaksu sākt ar 2021.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī